CELEX: 31985R0591
Language: el
Date: 1985-02-26 00:00:00
Title: Κανονισμός (ΕΟΚ) αριθ. 591/85 του Συμβουλίου της 26ης Φεβρουαρίου 1985 για την τροποποίηση του κανονισμού (ΕΟΚ) αριθ. 804/68 περί κοινής οργάνωσης αγοράς στον τομέα του γάλακτος και των γαλακτοκομικών προϊόντων, και του κανονισμού (ΕΟΚ) αριθ. 857/84 περί γενικών κανόνων για την εφαρμογή της εισφοράς που αναφέρεται στο άρθρο 5γ του κανονισμού (ΕΟΚ) αριθ. 804/68 στον τομέα του γάλακτος και των γαλακτοκομικών προϊόντων

Avis juridique important

|

31985R0591

Κανονισμός (ΕΟΚ) αριθ. 591/85 του Συμβουλίου της 26ης Φεβρουαρίου 1985 για την τροποποίηση του κανονισμού (ΕΟΚ) αριθ. 804/68 περί κοινής οργάνωσης αγοράς στον τομέα του γάλακτος και των γαλακτοκομικών προϊόντων, και του κανονισμού (ΕΟΚ) αριθ. 857/84 περί γενικών κανόνων για την εφαρμογή της εισφοράς που αναφέρεται στο άρθρο 5γ του κανονισμού (ΕΟΚ) αριθ. 804/68 στον τομέα του γάλακτος και των γαλακτοκομικών προϊόντων  

Επίσημη Εφημερίδα αριθ. L 068 της 08/03/1985 σ. 0005 - 0005 Ισπανική ειδική έκδοση: Κεφάλαιο 03 τόμος 33 σ. 0251  Πορτογαλική ειδική έκδοση : Κεφάλαιο 03 τόμος 33 σ. 0251  Φινλανδική ειδική έκδοση: Κεφάλαιο 3 τόμος 18 σ. 0115  Σουηδική ειδική έκδοση: Κεφάλαιο 3 τόμος 18 σ. 0115 

***** ΚΑΝΟΝΙΣΜΟΣ (ΕΟΚ) αριθ. 591/85 ΤΟΥ ΣΥΜΒΟΥΛΙΟΥ  της 26ης Φεβρουαρίου 1985  για την τροποποίηση του κανονισμού (ΕΟΚ) αριθ. 804/68 περί κοινής οργάνωσης αγοράς στον τομέα του γάλακτος και των γαλακτοκομικών προϊόντων, και του κανονισμού (ΕΟΚ) αριθ. 857/84 περί γενικών κανόνων για την εφαρμογή της εισφοράς που αναφέρεται στο άρθρο 5γ του κανονισμού (ΕΟΚ) αριθ. 804/68 στον τομέα του γάλακτος και των γαλακτοκομικών προϊόντων  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  την πρόταση της Επιτροπής,  τη γνώμη του Ευρωπαϊκού Κοινοβουλίου (1),  Εκτιμώντας:  ότι το άρθρο 5γ παράγραφος 3 του κανονισμού (ΕΟΚ) αριθ. 804/68 (2), όπως εισήχθη από τον κανονισμό (ΕΟΚ) αριθ. 856/84 (3), καθόρισε, για κάθε κράτος μέλος, τη συνολική ποσότητα γάλακτος και ισοδύναμου γάλακτος που παραδίδεται σε επιχειρήσεις οι οποίες επεξεργάζονται ή μεταποιούν το γάλα ή άλλα γαλακτοκομικά προϊόντα, κατά την περίοδο από 2 Απριλίου 1984 ως 31 Μαρτίου 1985 και για τις επόμενες τέσσερις δωδεκάμηνες χρονικές περιόδους· ότι η ποσότητα αυτή δεν μπορεί να ξεπεραστεί·  ότι ο κανονισμός (ΕΟΚ) αριθ. 857/84 (4), στο παράρτημά του, καθόρισε, για κάθε κράτος μέλος, το σύνολο των ποσοτήτων των απ' αυθείας πωλήσεων γάλακτος και ισοδυνάμου γάλακτος για τις ίδιες περιόδους· ότι η ποσότητα αυτή δεν μπορεί να ξεπεραστεί·  ότι η μείωση της παραγωγής βουτύρου αγροκτήματος στο Βέλγιο, οδηγεί σε αναθεώρηση προς τα κάτω της συνολικής ποσότητας των απευθείας πωλήσεων και σε ισόποση αύξηση της συνολικής ποσότητας των παραδόσεων· ότι πρέπει, συνεπώς, να διορθωθούν, για το Βέλγιο, τα ποσά που αντιστοιχούν στις συνολικές ποσότητες των παραδόσεων, αφενός, και των απευθείας πωλήσεων, αφετέρου,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 5γ του κανονισμού (ΕΟΚ) αριθ. 804/68 τροποποιείται ως εξής:  1. Στην παράγραφο 3 δεύτερο εδάφιο, όσον αφορά το Βέλγιο, το ποσό «3 106» αντικαθίσταται από το ποσό «3 131».  2. Στην παράγραφο 3 τρίτο εδάφιο, όσον αφορά το Βέλγιο, το ποσό «3 138» αντικαθίσταται από το ποσό «3 163».  Άρθρο 2  Στο παράρτημα του κανονισμού (ΕΟΚ) αριθ. 857/84, όσον αφορά το Βέλγιο, το ποσό «505» αντικαθίσταται από το ποσό «480».  Άρθρο 3  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 26 Φεβρουαρίου 1985.  Για το Συμβούλιο  Ο Πρόεδρος  F. M. PANDOLFI  (1) Γνώμη διατυπωθείσα στις 15 Φεβρουαρίου 1985 (δεν δημοσιεύθηκε ακόμα στην Επίσημη Εφημερίδα).  (2) ΕΕ αριθ. L 148 της 28. 6. 1968, σ. 13.  (3) ΕΕ αριθ. L 90 της 1. 4. 1984, σ. 10.  (4) ΕΕ αριθ. L 90 της 1. 4. 1984, σ. 13.